da da da da da da nb da da en en da da da en da en en da nb en en en
Svanholm sejr for niende gang - Svanholm Cricketklub
Søndag d. 17. januar 2010 kl. 21:41 af Henrik Pfaff
Og 2. holdet fik bronze i Køge lilleput-cup 2010
Køges Danske Bank Cup for lilleputter blev spillet for 34 gang og Svanholm er nu i spidsen for vinderne med en overbevisende sejr for niende gang.
Svanholm I, der vandt Køges Dansk Bank Cup. Stående bagest fra venstre Saif Yaqub, coach, Mads Henriksen, Saif Ahmed, Asad Shah. Knælende: Aske Larsen, Noman Ajhmed, Danish Azam og Said Alam
Der var otte hold med i år og vi indledte den stærkeste pulje med at vinde 149 -82 over KB og 146-128 over Ishøj. På dette tidspunkt havde vi kun mistet et gærde. Alle spillerne røg ud mod AB for 111, men da kasterne fandt ud af, at der skulle strammes op, forsvandt AB for 46. Finalen mod vinderen af Pulje II Køge blev en lidt tam affære. Vi startede med 138 for tabet af 1 gærde og Køge var ude for 68.
Vores 2. hold imponerede ved at blive nr. 2 i Pulje 2 og vinde over toeren fra pulje 1 i kampen om bronze. I bronzematchen scorede 2. holdet først 104 og AB var ude for 70. Forinden havde holdet haft nogle gode kampe i pulje 2. Åbningskampen mod Køge blev til et nederlag på 112-33, men så kom dagens drama. Vi lavede kun 20 mod Albertslund, men fik alle modstandernes gærder for kun 11. Ikke en eneste albertslunder scorede et point. Samtlige point var ekstra. I den sidste kamp gjaldt det Glostrups kombinerede drenge- og pigehold. Den vandt vi 108-92.
Vores vindere kunne udover medaljer glæde sig over at modtage biografbilletter, mens der var et håndklæde til vores 2. hold plus deres bronze medaljer
Preben Feldt overrækker Dansk Bank pokalen til Svanholms anfører Mads Henriksen   &   Aske Larsen snupper et gærde
Svanholm II, der vandt bronze. Stående bagest fra venstre Søren Henriksen, coach, Jonas Henriksen, Hassan Ali og Jaydev Verma.Forrest: Usama Ajaz, Khizar Parvez, Zain Shah og Shoaib Mahmood